<classify> Kwa mujibu wa taarifa ya Ofisi ya Waziri Mkuu kwa vyombo vya habari jana, ubingwa huo wa mkoa ulionyakuliwa na timu hiyo kutoka kijiji cha Chingumbwa, Ruangwa, umeiwezesha kupanda hadi Daraja la Pili ngazi ya Taifa.Akipokea kombe hilo juzi, Majaliwa alisema amefurahishwa na ubingwa huo, na kuwataka wadau wa soka Ruangwa kuiunga mkono timu hiyo na kuhakikisha inaendelea kupanda daraja hadi kucheza Ligu Kuu ya Tanzania Bara.Alisema atazungumza na Halmashauri ya Ruangwa kuona kama ina eneo kwa ajili ya kujenga uwanja wa michezo na likipatikana, wananchi wanaweza kuanza kujenga mabanda ya biashara kuzunguka uwanja huo. Aliahidi kuwapa ushirikiano kwa kutafuta mfadhili kwa ajili ya ujenzi wa eneo la kuchezea.Mmoja wa viongozi wa timu hiyo, Shanel Nchimbi alimuomba Waziri Mkuu, Majaliwa kuisaidia timu hiyo katika utatuzi wa changamoto mbalimbali zinazowakabili ikiwemo ya ukosefu wa kiwanja, vifaa vya michezo na vya huduma ya kwanza, usafiri na daktari.Nchimbi alisema changamoto ya ukosefu wa uwanja, ilisababisha kuutumia Uwanja wa michezo wa Sokoine wilaya ya Nachingwea kuwa wa nyumbani, hivyo kusababisha timu hiyo kutumia gharama kubwa kufika eneo la michezo.  <topic>: MICHEZO 